bluuebunny/crossref_metadata_2025_split huggingface dataset:
Niclosamide rescues microcephaly in a humanized in vivo model of Zika infection using human induced neural stem cells
Authors: Cairns Dana M. , Boorgu Devi Sai Sri Kavya , Levin Michael , Kaplan David L. 
Published: January 2018

ABSTRACT
Zika virus (ZIKV) is a mosquito-transmitted flavivirus with a causative link to microcephaly, a condition resulting in reduced cranial size and brain abnormalities. Despite recent progress, there is a current lack of in vivo models that permit the study of systemic virus on human neurons in a developing organism that replicates the pathophysiology of human disease. Furthermore, no treatment to date has been reported to reduce ZIKV-induced microcephaly. We tested the effects of ZIKV on human induced neural stem cells (hiNSCs) in vitro and found that infected hiNSCs secrete inflammatory cytokines, display altered differentiation, and become apoptotic. We also utilized this in vitro system to assess the therapeutic effects of niclosamide, an FDA-approved anthelminthic, and found that it decreases ZIKV production, partially restores differentiation, and prevents apoptosis in hiNSCs. We intracranially injected hiNSCs into developing chicks, subjected them to systemic ZIKV infection via the chorioallantoic membrane (CAM), a tissue similar in structure and function to the mammalian placenta, and found that humanized ZIKV-infected embryos developed severe microcephaly including smaller crania, decreased forebrain volume and enlarged ventricles. Lastly, we utilized this humanized model to show that CAM-delivery of niclosamide can partially rescue ZIKV-induced microcephaly and attenuate infection of hiNSCs in vivo.
This article has an associated First Person interview with the first author of the paper.
Effects of Different Exercise Modes on Arterial Stiffness and Nitric Oxide Synthesis
Authors: HASEGAWA NATSUKI , FUJIE SHUMPEI , HORII NAOKI , MIYAMOTO-MIKAMI ERI , TSUJI KATSUNORI , UCHIDA MASATAKA , HAMAOKA TAKAFUMI , TABATA IZUMI , IEMITSU MOTOYUKI 
Published: January 2018

ABSTRACTPurposeAerobic training (AT) and high-intensity intermittent training (HIIT) reduce arterial stiffness, whereas resistance training (RT) induces deterioration of or no change in arterial stiffness. However, the molecular mechanism of these effects of different exercise modes remains unclear. This study aimed to clarify the difference of different exercise effects on endothelial nitric oxide synthase (eNOS) signaling pathway and arterial stiffness in rats and humans.MethodsIn the animal study, forty 10-wk-old male Sprague–Dawley rats were randomly divided into four groups: sedentary control (CON), AT (treadmill running, 60 min at 30 m·min−1, 5 d·wk−1for 8 wk), RT (ladder climbing, 8–10 sets per day, 3 d·wk−1for 8 wk), and HIIT (14 repeats of 20-s swimming session with 10-s pause between sessions, 4 d·wk−1for 6 wk from 12-wk-old) groups (n= 10 in each group). In the human study, we confirmed the effects of 6-wk HIIT and 8-wk AT interventions on central arterial stiffness and plasma nitrite/nitrate level in untrained healthy young men in randomized controlled trial (HIIT, AT, and CON;n= 7 in each group).ResultsIn the animal study, the effect on aortic pulse wave velocity (PWV), as an index of central arterial stiffness, after HIIT was the same as the decrease in aortic PWV and increase in arterial eNOS/Akt phosphorylation after AT, which was not changed by RT. A negative correlation between aortic PWV and eNOS phosphorylation was observed (r= −0.38,P< 0.05). In the human study, HIIT- and AT-induced changes in carotid–femoral PWV (HIIT −115.3 ± 63.4 and AT −157.7 ± 45.7 vs CON 71.3 ± 61.1 m·s−1, eachP< 0.05) decreased, and plasma nitrite/nitrate level increased compared with those in CON.ConclusionsHIIT may reduce central arterial stiffness via the increase in aortic nitric oxide bioavailability despite it being done in a short time and short term and has the same effects as AT.
Πλαίσιο διαδικασίας για την αντικειμενοποίηση της επιλογής ερωτημάτων τελικής δοκιμασίας μέσω αξιοποίησης των δεδομένων από ενδιάμεσες δοκιμασίες αξιολόγησης
Authors: Κάτσενος Ιωάννης Σπυρίδωνος , Ανδρουλάκης Γεώργιος Σίλα 
Published: January 2018

Η επιλογή των κατάλληλων ερωτημάτων για την τελική δοκιμασία ενός γνωστικού αντικειμένου σε ένα εκπαιδευτικό πρόγραμμα είναι μια απαιτητική διαδικασία, δεδομένων των στοιχείων του πληθυσμού των εξεταζόμενων, των εκπαιδευτικών στόχων που θα πρέπει να αξιολογηθούν και της επιζητούμενης συγκρισιμότητας των αποτελεσμάτων ανάμεσα σε διαφορετικές ομάδες εξεταζόμενων σε διαφορετικούς κύκλους σπουδών των προγράμματος. Στην εργασία αυτή, παρουσιάζουμε ένα πλαίσιο διαδικασίας γα την ανάλυση ενδιάμεσων αξιολογήσεων και την επιλογή από αυτές των κατάλληλων ερωτημάτων για την τελική αξιολόγηση ενός γνωστικού αντικειμένου. Οι ενδιάμεσες δοκιμασίες αναλύονται με τη θεωρία απόκρισης ερωτήματος (IRT) και προσδιορίζονται οι συναρτήσεις πληροφορίας ερωτήματος. Τα κριτήρια για την επιλογή ερωτημάτων είναι οι μέγιστες τιμές των συναρτήσεων πληροφορίας, η κατανομή τους στην κλίμακα ικανότητας θ και η κάλυψη του εύρους των εκπαιδευτικών στόχων. Τα επαναχρησιμοποιούμενα ερωτήματα, μετατρέπονται σε ψευδο-ανοικτού τύπου και βαθμολογούνται σύμφωνα με το επίπεδο επίτευξης των αντίστοιχων σε αυτά γνωστικών στόχων. Η εφαρμογή του προτεινόμενου πλαισίου σε δύο πανεπιστημιακά μαθήματα έδειξε ότι η ολική πληροφορία των δοκιμασιών αυξήθηκε από τις ενδιάμεσες στις τελικές δοκιμασίες ενώ η μέση βαθμολογία των φοιτητών παρέμεινε στα ίδια επίπεδα.
Ενισχύοντας τη διδασκαλία της Φύσης της Επιστημονικής Γνώσης μέσω συνεργατικής διεξαγωγής πειράματος σε περιβάλλον διαδραστικής τηλεδιάσκεψης.
Authors: Αρλαπάνος Γεώργιος Πέτρος , Καπόλας Γεώργιος 
Published: January 2018

Η παρούσα εκπαιδευτική πρακτική σχεδιάστηκε και υλοποιήθηκε κατά το σχολικό έτος 2016-17, στο πλαίσιο πρωτοκόλλου συνεργασίας μεταξύ δύο σχολείων της δευτεροβάθμιας εκπαίδευσης σε διαφορετικούς νομούς και με στόχο τη διδασκαλία ορισμένων χαρακτηριστικών της Φύσης της Επιστημονικής Γνώσης στη Βιολογία της Α’ Λυκείου, όπως, εμπειρική τεκμηρίωση, κριτική, συναίνεση επιστημονικής κοινότητας, ποικιλότητα και μεταβλητότητα επιστημονικής μεθόδου, δημιουργικότητα, υποκειμενικός χαρακτήρας, προσωρινότητα. Ως μεθοδολογία, επιλέχθηκε η συνεργατική διεξαγωγή πειράματος σε περιβάλλον διαδραστικής τηλεδιάσκεψης με ταυτόχρονη χρήση κοινόχρηστων εγγράφων σε πραγματικό χρόνο. Ενεπλάκησαν δύο εκπαιδευτικοί ΠΕ.04.04 και τέσσερα τμήματα (δύο ζεύγη απομακρυσμένων τμημάτων) με σύνολο 100 περίπου μαθητών. Η διδασκαλία έλαβε χώρα στη διάρκεια δύο ανεξάρτητων διδακτικών ωρών, ανά ζεύγος τμημάτων. Το εκπαιδευτικό σενάριο είχε σκοπό την πειραματική καταγραφή του χρόνου αντίδρασης, δηλαδή του χρονικού διαστήματος ανάμεσα σε ένα εξωτερικό ερέθισμα (οπτικό, ακουστικό κλπ) και σε μια συνειδητή σωματική αντίδραση. Η συνεργατική οργάνωση στην προετοιμασία και υλοποίηση του πειράματος, αλλά και η διαλεκτική που αναπτύχθηκε σε πραγματικό χρόνο ανάμεσα στους απομακρυσμένους μαθητές – επιστήμονες, διαμόρφωσε μια συνθήκη πραγματικής επιστημονικής έρευνας και αλληλεπίδρασης. Έτσι, θεωρούμε πως η διαδραστική τηλεδιάσκεψη ενίσχυσε το βιωματικό χαρακτήρα της διδασκαλίας και συνακόλουθα ευνόησε την ανάδειξη χαρακτηριστικών της Φύσης της Επιστημονικής Γνώσης. Επιπρόσθετα, εντοπίστηκαν οφέλη σε παιδαγωγικό, κοινωνικό και μαθησιακό επίπεδο ενώ σημειώθηκαν τόσο προβληματισμοί όσο και προτάσεις βελτίωσης.
Ανοικτή πρόσβαση και ανοικτή μάθηση: κοινωνικός αποκλεισμός - σύγχρονες πολιτικές και στρατηγικές ανάπτυξης
Authors: Palaska Charalampia 
Published: January 2018

Η σύνδεση της Ανοικτής Εκπαίδευσης (Α.Ε.) με την ελευθερία πρόσβασης στη μάθηση επιχειρεί μια ριζοσπαστική προσέγγιση της έννοιας ‘’εκπαίδευση’’. Η κατάργηση διακρίσεων βάσει κοινωνικών, οικονομικών και δημογραφικών κριτηρίων εγκαινιάζει τη νέα υπόσταση της μαθησιακής διαδικασίας, μέσω της οποίας ο αποκλεισμός εξαλείφεται προκειμένου να λάβει χώρα η κοινωνική ένταξη του ατόμου. Η παρούσα μελέτη επικεντρώνεται στην παράθεση του εκπαιδευτικού σκοπού της Ανοικτής Εκπαίδευσης, ως καινοτόμου εκπαιδευτικής διαδικασίας, που αναιρεί διακρίσεις και περιορισμούς. Εν συνεχεία, επιχειρείται η εννοιολογική προσέγγιση του όρου του ‘’κοινωνικού αποκλεισμού’’, καθώς και των αιτιών που τον γεννούν και τον τροφοδοτούν, αλλά και των επιπτώσεων που επιφέρει στα άτομα που τον βιώνουν. Ωστόσο, κρίνεται απαραίτητος ο διαχωρισμός του κοινωνικού από τον εκπαιδευτικό αποκλεισμό προκειμένου να διαπιστωθεί αν και κατά πόσο ο πρώτος εξαρτάται από τον τελευταίο, και αντιστρόφως. Επίσης, θα αναζητήσουμε τον τρόπο προσαρμογής της Α.Ε. στα τρέχοντα κοινωνικά και οικονομικά δεδομένα διότι, αν και έχουμε διαπιστώσει το ριζοσπαστικό της ρόλο, η Ανοικτή Εκπαίδευση οφείλει να επαναπροσδιορίσει την πολιτική της χαράζοντας νέα στρατηγική για το μέλλον που ολοένα και μεταβάλλεται.
Assessing Student Performance by Learning Analytics Dashboards
Authors: Gkontzis Andreas F. , Karachristos Christoforos V. , Lazarinis Fotis , Stavropoulos Elias C. , Verykios Vassilios S. 
Published: January 2018

Στο σημερινό ανταγωνιστικό επιχειρηματικό περιβάλλον, πολλές και διαφορετικές εφαρμογές παράγουν ένα τεράστιο όγκο δεδομένων, τα οποία συνήθως αναφέρονται ως μεγάλα δεδομένα. Τα συστήματα Επιχειρηματικής Ευφυίας και Ανάλυσης εφαρμόζονται όλο και περισσότερο από τον δημόσιο και τον ιδιωτικό τομέα για την παρακολούθηση σύνθετων δεδομένων σε Ταμπλό και την αποτελεσματική υποστήριξη λήψης αποφάσεων. Τα Επιχειρησιακά Ταμπλό, ως πλήρη συστήματα εκτέλεσης πληροφοριών, επιτρέπουν την SECTION A: theoretical papers, original research and scientific articles 102 εξέταση των επιχειρηματικών επιδόσεων προς καθορισμένους στόχους, σε ένα οπτικό διαδραστικό περιβάλλον. Τα ιδρύματα της εξ’ αποστάσεως εκπαίδευσης εφαρμόζουν παρόμοιες μεθοδολογίες για τη διαχείριση της έκρηξης εκπαιδευτικών δεδομένων χρησιμοποιώντας τεχνικές εξόρυξης δεδομένων και απεικόνισης. Η έλλειψη καθημερινής ανάλυσης δεδομένων σε πραγματικό χρόνο και η καθυστέρηση στην άμεση παρουσίαση κρίσιμων πληροφοριών, περιορίζουν τις πρόωρες αποφάσεις των εκπαιδευτικών. Με την εμφάνιση των Ταμπλό Ανάλυσης Εκπαιδευτικών Δεδομένων ως ένα πλήρες σύστημα μέτρησης, συλλογής, ανάλυσης και ταυτόχρονης απεικόνισης ζωτικών γνώσεων σε ένα προσαρμόσιμο περιβάλλον εργασίας, παρέχεται στους διδάσκοντες η έγκαιρη επίγνωση της τρέχουσας προόδου των φοιτητών. Η μελέτη αυτή διερευνά συγκεκριμένα LAD στην πλατφόρμα Moodle, καθώς τα εφαρμόζει σε ένα σεμινάριο που προσφέρεται από το Εργαστήριο Μεθοδολογίας και Τεχνολογίας Εκπαιδευτικού Περιεχομένου στο Ελληνικό Ανοικτό Πανεπιστήμιο και απεικονίζει τα ευρήματα της παρακολούθησης των αλληλεπιδράσεων των φοιτητών. Η συμβολή της εργασίας αφορά την ενίσχυση της λήψης αποφάσεων από τους εκπαιδευτικούς και τον αυτο-προβληματισμό των φοιτητών παρακολουθώντας τη δραστηριότητά τους και παρέχοντας εγκαίρως ακριβή ανατροφοδότηση.
Διλήμματα στρατηγικής στην αρχιτεκτονική της κατάρτισης των δημοσίων υπαλλήλων
Authors: RAMMATA MARIA 
Published: January 2018

Η εκπαίδευση των δημοσίων υπαλλήλων αποτελεί προτεραιότητα για κάθε Κυβέρνηση στο βαθμό που μέσα από την αποδοτική εργασία των δημοσίων λειτουργών, ως αποτέλεσμα της εκπαίδευσης, αναμένεται να παραχθούν σημαντικά αποτελέσματα κατά την υλοποίηση του κυβερνητικού έργου. Η κατάρτιση των δημοσίων υπαλλήλων σε θέματα που συνδέονται με τα καθήκοντά τους, πρέπει να πληροί προδιαγραφές ποιότητας όπως αυτές καταγράφονται σε ένα δομημένο εκπαιδευτικό σχέδιο το οποίο καλείται κάθε δημόσια υπηρεσία να επεξεργαστεί, να εφαρμόσει και να αξιολογήσει. Η ποιοτική προετοιμασία των κατάλληλων προγραμμάτων κατάρτισης και η μετέπειτα υλοποίησή τους εξαρτάται σε μεγάλο βαθμό και από τη συστηματική συνεργασία μεταξύ των Διευθύνσεων Εκπαίδευσης των κατά τόπους υπηρεσιών και του Εθνικού Κέντρου Δημόσιας Διοίκησης και Αυτοδιοίκησης ως του αναγνωρισμένου εθνικού φορέα που επιμελείται της κατάρτισης και της ανάπτυξης του προσωπικού της δημόσιας διοίκησης. Η τεκμηρίωση των προσφερόμενων επιμορφώσεων, η παρακολούθηση της υλοποίησής τους ώστε να μην παρεκκλίνει από τις προδιαγραφές ποιότητας που θέτει το εκπαιδευτικό σχέδιο, καθώς και η συνεχής αξιολόγηση της επίπτωσης της επιμόρφωσης, θα προσδώσει ακόμη πιο θεαματικά αποτελέσματα στην κατάρτιση των δημοσίων υπαλλήλων. Επιπλέον, η δυνατότητα καλύτερης οργάνωσης της συνεργασίας μεταξύ του κεντρικού πυλώνα κατάρτισης και αποκεντρωμένων φορέων εκπαίδευσης θα επιφέρει ενισχυμένα αποτελέσματα για μία αποδοτική και αποτελεσματική προσέγγιση του ανθρώπινου παράγοντα στην ελληνική δημόσια διοίκηση.
Ο Οπτικός Γραμματισμός Μέσω του Μοντέλου Salmon στην εξ Αποστάσεως Συμπληρωματική Δευτεροβάθμια Εκπαίδευση
Authors: ΚΟΝΤΟΓΟΥΡΗ ΕΥΑΝΘΙΑ ΑΝΑΣΤΑΣΙΟΣ , ΚΟΤΡΕΤΣΟΥ ΣΤΑΜΑΤΙΑ ΙΩΑΝΝΗΣ , ΜΗΛΙΩΤΗΣ ΓΕΩΡΓΙΟΣ , ΤΕΡΕΖΑΚΗΣ ΜΙΧΑΗΛ , ΣΟΦΟΣ ΑΛΙΒΙΖΟΣ 
Published: January 2018

Η παρούσα εργασία περιγράφει μια μελέτη περίπτωσης κατά την οποία σχεδιάστηκε ένα διδακτικό σενάριο επί του οποίου οργανώθηκε μια μαθητική κοινότητα ηλεκτρονικής μάθησης στο πλαίσιο ενός εξ αποστάσεως προγράμματος περιβαλλοντικής εκπαίδευσης. Το δείγμα μελέτησε σύγχρονα περιβαλλοντικά προβλήματα ρύπανσης της θάλασσας μέσα από έργα τέχνης, ενσωματώνοντας ένα από τα εργαλεία Web 2.0, το Wiki. Οι μαθητές αξιολόγησαν πολλαπλώς το διδακτικό σενάριο με τη χρήση ερωτηματολογίων και συνεντεύξεων, ενώ αξιοποιήθηκαν και τα ημερολόγια αναστοχασμού της ερευνήτριας. Με τα ερευνητικά ερωτήματα διερευνήθηκαν οι απόψεις των μαθητών και των καθηγητών σχετικά με τη χρήση της εικόνας ως μαθησιακό εργαλείο κριτικής σκέψης και η μεθοδολογία της εξ αποστάσεως εκπαίδευσης. Τα αποτελέσματα έδειξαν ότι υπάρχουν ισχυρές ενδείξεις πως η εικόνα μπορεί να ενταχθεί με επιτυχία σε μια κοινότητα ηλεκτρονικής μάθησης και να υποστηριχθεί από το Wiki. Συγκεκριμένα, η εικόνα φαίνεται να είναι ένα καινοτόμο, ενδιαφέρον, πρωτότυπο διδακτικό εργαλείο, το οποίο προσφέρει δυνατότητες ανακαλυπτικής μάθησης και δημιουργικής σκέψης. Αρχικά, οι μαθητές αντιμετώπισαν δυσκολίες αφού δεν είχαν εξοικειωθεί με τη χρήση της τέχνης στην εκπαιδευτική διεργασία. Επίσης, δυσκολεύτηκαν στην έκφραση των συναισθημάτων τους με αφορμή ένα έργο τέχνης, όμως τελικά αποκτήθηκαν γνώσεις αλλά και δεξιότητες επικοινωνίας, δημιουργικότητας και συνεργασίας. Τέλος, υπάρχουν ισχυρές ενδείξεις ότι η μικτή μεθοδολογία της εξ αποστάσεως εκπαίδευσης ενισχύει περισσότερο τις ηλεκτρονικές κοινότητες μάθησης.
Using a MOOC in an undergraduate face-to-face course
Authors: Ανδρεάτος Αντώνιος Σπυράγγελος 
Published: January 2018

Στο παρόν άρθρο περιγράφεται η επικουρική χρήση ενός ανοικτού μαζικού διαδικτυακού μαθήματος (MOOC) σε ένα τεχνολογικό μάθημα σε μια τάξη παραδοσιακής διδασκαλίας της Σχολής Ικάρων καθώς και η αποδοχή του και η επίδραση που είχε στους φοιτητές (ικάρους). Πρόκειται για το μάθημα των Τεχνολογιών Διαδικτύου που περιλαμβάνει μια σειρά τεχνολογιών και λογισμικών (HTML, CSS, HTTP, PHP, phpMyAdmin και τον διακομιστή Apache), γνωστή ως στοίβα LAMP, και διδάσκεται στο 5ο εξάμηνο. Προαπαιτούμενο μάθημα είναι οι Βάσεις Δεδομένων (με το λογισμικό MySQL) του 4ου εξαμήνου και ο προγραμματισμός του 3ου εξαμήνου, ενώ ακόμα απαιτείται ευχέρεια στην χρήση του λειτουργικού συστήματος Linux και των εντολών του κελύφους (bash commands). Τελικός στόχος του μαθήματος είναι η κατασκευή διαδικτυακών εφαρμογών. Χαρακτηριστικό γνώρισμα των μαθημάτων πληροφορικής είναι η διαρκής εξέλιξη που συνεχώς αναβαθμίζει τις τεχνολογίες και απαιτεί διαρκή και επίπονη επιμόρφωση των διδασκόντων ώστε να προσφέρουν πάντοτε την πλέον επίκαιρη γνώση.
Η χρήση του eportfolio ως βασικού μέσου αξιολόγησης και αυτοαξιολόγησης της πορείας του μαθητή στην πρωτοβάθμια εκπαίδευση
Authors: Δάρρα Μαρία Δημήτριος , Χαραλάμπους Άγγελος 
Published: January 2018

Βασικός σκοπός της παρούσας εργασίας είναι να διερευνήσει και να καταγράψει τις στάσεις και τις αντιλήψεις εκπαιδευτικών της πρωτοβάθμιας εκπαίδευσης σχετικά με την εφαρμογή του Ηλεκτρονικού Φακέλου Εργασιών Μαθητή (eportfolio) ως μία εναλλακτική μορφή αξιολόγησης των μαθητών και ως εργαλείο αυτοαξιολόγησης από τους μαθητές. Η έρευνα διεξήχθη κατά τη διάρκεια του δεύτερου εξαμήνου του σχολικού έτους 2016-2017 με τη μέθοδο του ανώνυμου γραπτού ερωτηματολογίου το οποίο συμπληρώθηκε από 215 εκπαιδευτικούς πρωτοβάθμιας εκπαίδευσης όλων των ειδικοτήτων του νομού Αττικής. Από τα αποτελέσματα της έρευνας προκύπτει ότι η συντριπτική πλειοψηφία των ερωτηθέντων θεωρεί, ότι πρέπει να αλλάξει ολοκληρωτικά το υφιστάμενο σύστημα αξιολόγησης των μαθητών, να εφαρμοστούν εναλλακτικές μορφές αξιολόγησης και να καταργηθεί η ποσοτική αξιολόγηση. Αναφορικά με την αξιοποίηση του eportfolio για την αξιολόγηση και την αυτοαξιολόγηση των μαθητών, οι ερωτηθέντες στη συντριπτική τους πλειοψηφία δηλώνουν ότι δεν γνωρίζουν καθόλου ή γνωρίζουν ελάχιστα για το eportfolio, καθώς και ότι δεν εφαρμόζουν καθόλου ή εφαρμόζουν ελάχιστα το eportfolio, αν και πάνω από τα δύο τρίτα των εκπαιδευτικών θεωρούν πως είναι αρκετά σημαντική η εφαρμογή του eportfolio ως μία εναλλακτική μορφή αξιολόγησης και αυτοαξιολόγησης του μαθητή.
Συμπληρωματική εξ αποστάσεως σχολική εκπαίδευση και συνεργατική μάθηση μέσω περιβαλλόντων συνδιαμόρφωσης περιεχομένου
Authors: Γούτα Ειρήνη , Αντωνίου Παναγιώτης , Παπαδάκης Σπύρος 
Published: January 2018

Η συνεργατική τεχνολογικά υποστηριζόμενη μάθηση από απόσταση είναι ένα νέο σχετικά ερευνητικό πεδίο με διεθνές ερευνητικό ενδιαφέρον. H παρούσα εργασία παρουσιάζει το μεθοδολογικό πλαίσιο και τα αποτελέσματα της μελέτης η οποία υλοποιήθηκε στο πλαίσιο συμπληρωματικής εκπαίδευσης μέσω ενός ψηφιακού περιβάλλοντος συνδιαμόρφωσης περιεχομένου (Wiki). Το δείγμα αποτέλεσαν 35 μαθητές και μαθήτριες δύο τμημάτων της Α Γυμνασίου, που αποτέλεσαν τις ομάδες, Ελέγχου και Πειραματική. Η οργάνωση της Μαθητικής Κοινότητας Διερεύνησης από απόσταση ήταν αποτέλεσμα εκπαιδευτικού σχεδιασμού με σκοπό τη βελτίωση της γνωστικής επίδοσης των μαθητών στο «Λόγο» μέσω της συνεργατικής γραφής, στο πλαίσιο του μαθήματος της Γλωσσικής διδασκαλίας και Έκφρασης. Η διερεύνηση της συμμετοχής των μαθητών στις δραστηριότητες συνεργατικής γραφής έγινε α) συγκρίνοντας τη γνωστική τους επίδοση στο Λόγο (ως προς περιεχόμενο, δομή και έκφραση) με αυτή μαθητών της τυπικής τάξης, μέσω ρουμπρίκας αξιολόγησης β) αναλύοντας τα ποσοστά διερεύνησης και εμβάθυνσης της Γνώσης, μέσω Ανάλυσης Περιεχομένου των αναρτήσεων στο Wiki και γ) ελέγχοντας την Παρουσία των μελών της εξ αποστάσεως συνεργατικής κοινότητας, σύμφωνα με τους δείκτες του μοντέλου της Κοινότητας Διερεύνησης (CoI) (Γνωστική, Κοινωνική και Διδακτική Παρουσία). Τα αποτελέσματα δείχνουν ότι, με τον κατάλληλο εκπαιδευτικό σχεδιασμό, μια συνεργατική κοινότητα μάθησης από απόσταση μπορεί να βελτιώσει την επίδοση στο Λόγο, να οδηγηθεί σε εμβάθυνση Γνώσης και να σημειώσει υψηλά ποσοστά στους τρεις δείκτες παρουσίας.
Project PRESS: εθνογραφικές προσεγγίσεις της εκπαίδευσης προσφύγων στην Ελλάδα
Authors: Δασκαλάκη Ήβη , Τσιώλη Σοφία , Ανδρουλάκης Γιώργος 
Published: January 2018

Στην εισήγηση παρουσιάζεται το πλαίσιο και η μεθοδολογία της διεπιστημονικής –κοινωνιογλωσσολογικής και ανθρωπολογικής – εθνογραφικής έρευνας που διεξήχθη στο πλαίσιο του Έργου PRESS του Ελληνικού Ανοικτού Πανεπιστημίου, ενώ ταυτόχρονα γίνεται συνοπτική αναφορά και ανάλυση ορισμένων βασικών τάσεων που προέκυψαν στο ερευνητικό πεδίο. Το έργο P.R.E.S.S. (αρκτικόλεξο του Provision of Refugee Education and Support Scheme/Πρωτοβουλία Παροχής Εκπαίδευσης και Υποστήριξης στους Πρόσφυγες) στοχεύει στον σχεδιασμό και την υλοποίηση εκπαιδευτικών δράσεων και παρεμβάσεων υποστήριξης για τους πρόσφυγες, με έμφαση στην πρωτογενή έρευνα επικοινωνιακών, γλωσσικών και εκπαιδευτικών αναγκών και προσδοκιών των προσφύγων και στην εκπαιδευτική ενδυνάμωση παιδιών, εφήβων και ενηλίκων προσφύγων που βρίσκονται στην Ελλάδα. Η έρευνα που διεξάγει το Έργο PRESS (άξονας 1 του Έργου) είναι μια πολυτοπική εθνογραφική έρευνα ανίχνευσης αναγκών, αντιλήψεων, πρακτικών και προτεραιοτήτων σε σχέση με την εκπαίδευση προσφύγων διαφορετικών ηλικιακών ομάδων (παιδιών, εφήβων και ενηλίκων) και των δύο φύλων που κατοικούν σε δομές φιλοξενίας (στρατόπεδα, διαμερίσματα) στη Λέσβο, την Αττική και τη Θεσσαλονίκη. Η έρευνα είχε απώτερο στόχο να τροφοδοτήσει με ερευνητικά δεδομένα τον σχεδιασμό εκπαιδευτικών δράσεων, δηλαδή τους άξονες 2 και 3 του Έργου που αφορούν στη γλωσσική-πολιτισμική και κοινωνική “ένταξη προσφύγων” (άξονας 2), την ευαισθητοποίηση πολιτών, την υποστήριξη και την ενδυνάμωση προσφύγων (άξονας 3). Η εισήγηση είναι χωρισμένη σε δύο ενότητες: στην πρώτη ενότητα παρουσιάζεται το πλαίσιο και η μεθοδολογία της διεπιστημονικής έρευνας, καθώς και οι διαδικασίες μέσω των οποίων γίνεται η επεξεργασία των δεδομένων ώστε να μετουσιωθούν σε “γνώση”/ πληροφορία που τροφοδοτεί τις εκπαιδευτικές δράσεις. Στη δεύτερη ενότητα, αντλώντας δεδομένα από το πρωτογενές εθνογραφικό υλικό που συγκεντρώθηκε κατά τη διάρκεια της επιτόπιας έρευνας, δίνεται το στίγμα κάποιων σημαντικών τάσεων που φαίνεται να διαγράφονται στο πεδίο της εκπαίδευσης των προσφύγων διαφορετικών ηλικιακών ομάδων στη συνθήκη transit στην Ελλάδα με αναφορά στην τυπική (σχολική), μη-τυπική και άτυπη εκπαίδευση, τη γλώσσα και την επικοινωνία.
Κοινωνικά Δίκτυα και Εξ Αποστάσεως Εκπαίδευση στη Ψηφιακή Εποχή: Σχεδιασμός και Υλοποίηση του Εκπαιδευτικού Κοινωνικού Δικτύου (ESN) του Εργαστηρίου Δια Βίου και Εξ Αποστάσεως Εκπαίδευσης του Πανεπιστημίου Κρήτης [Ε.ΔΙ.Β.Ε.Α]
Authors: Αναστασιάδης Παναγιώτης Σπύρος , Κωτσίδης Κωνσταντίνος Μιχαήλ , Μαρκάκης Νικόλαος 
Published: January 2018

Η ανάδειξη της συμμετοχικής κουλτούρας αποτελεί ένα από τα βασικά χαρακτηριστικά γνωρίσματα των κοινωνικών δικτύων στη σημερινή εποχή, καθώς από τη φύση του λογικού τους σχεδιασμού ενθαρρύνουν τη συνεργατική δημιουργία περιεχομένου και τη διαμοίραση του σε άγνωστο κοινό. Η αξιοποίηση των μέσων κοινωνικής δικτύωσης στην εκπαίδευση και την εξ αποστάσεως εκπαίδευση, υπό παιδαγωγικές προϋποθέσεις, μπορεί να συμβάλλει στην καλλιέργεια κρίσιμων γνωστικών και κοινωνικών δεξιοτήτων.Σκοπός της εργασίας είναι η παρουσίαση ενός ολοκληρωμένου κοινωνικού δικτύου ,προσαρμοσμένο στις ανάγκες της εξ αποστάσεως εκπαίδευσης, το οποίο σχεδιάστηκε και υλοποιήθηκε από το Εργαστήριο Προηγμένων Μαθησιακών Τεχνολογιών στη Δια Βίου και Εξ Αποστάσεως Εκπαίδευση [Ε.ΔΙ.Β.Ε.Α] του Παιδαγωγικού Τμήματος Δ.Ε του Πανεπιστημίου Κρήτης. [www.edivea.org ]
Η εφαρμογή της προσέγγισης της Διοίκησης Ολικής Ποιότητας στην Τριτοβάθμια Εκπαίδευση: η περίπτωση των ηλεκτρονικών διοικητικών υπηρεσιών
Authors: Δάρρα Μαρία Δημήτριος , Παπανθύμου Αναστασία 
Published: January 2018

Βασικός στόχος της παρούσας εργασίας είναι να διερευνήσει το βαθμό συμβολής της προσέγγισης της Διοίκησης Ολικής Ποιότητας (ΔΟΠ) στη βελτίωση της ποιότητας των παρεχόμενων ηλεκτρονικών υπηρεσιών της γραμματείας ενός εκπαιδευτικού ιδρύματος τριτοβάθμιας εκπαίδευσης και συγκεκριμένα του Παιδαγωγικού Τμήματος Δημοτικής Εκπαίδευσης του Πανεπιστημίου Αιγαίου. Ειδικότερα, η έρευνα η οποία διεξήχθη κατά το δεύτερο εξάμηνο του ακαδημαϊκού έτους 2016-17, στοχεύει να εφαρμόσει συγκεκριμένα εργαλεία της ΔΟΠ για να εντοπίσει τα πιθανά προβλήματα και τις αστοχίες που παρουσιάζονται στις παρεχόμενες ηλεκτρονικές υπηρεσίες και στη συνέχεια να προτείνει διορθωτικές ενέργειες και να καταγράψει τις αναμενόμενες βελτιώσεις και τα αποτελέσματα μετά την εφαρμογή των διορθωτικών ενεργειών. Για την επιλογή των διαδικασιών στις οποίες εφαρμόστηκαν τα εργαλεία της ΔΟΠ χρησιμοποιήθηκε ερωτηματολόγιο που απαντήθηκε από 128 προπτυχιακούς φοιτητές και, επίσης, πραγματοποιήθηκε συνέντευξη με δύο άτομα από το προσωπικό της γραμματείας. Από τα αποτελέσματα της έρευνας προκύπτει, ότι τα αίτια αστοχίας που εντοπίστηκαν ήταν ο ανθρώπινος παράγοντος (φοιτητές, διδακτικό και διοικητικό προσωπικό) και αδυναμίες των ίδιων των ηλεκτρονικών υπηρεσιών. Επίσης, προτείνονται διορθωτικές ενέργειες που διορθώνουν σε κάποιο βαθμό τις αστοχίες που εντοπίστηκαν. Τέλος, προκύπτει ότι το τρίπτυχο άνθρωπος, τεχνολογίες πληροφορίας και επικοινωνιών και ΔΟΠ μπορεί να συμβάλει στη βελτίωση της ποιότητας των ηλεκτρονικών υπηρεσιών όταν υπάρχει συνεργασία και δίνεται η δυνατότητα στα ενδιαφερόμενα μέρη να εκφράσουν τις απόψεις και τις προτάσεις τους για αυτές.